Държавен вестник, бр. 46, 2025 г., стр. 17

БРОЙ  46	
Д Ъ Р Ж А В Е Н  В Е С Т Н И К 	
СТР.  17   
бъдат отстранени, проектното предложение 
се допуска до следващия етап на оценката.
(3) След изтичане на срока за отстранява­
не на несъответствията по ал. 2 временната 
научно-експертна комисия изготвя списък 
на проектните предложения, които не са 
допуснати до научно оценяване, който се 
публикува на интернет страницата на Фонда.
Чл. 64. (1) Организирането на оценяване­
то и класирането на постъпилите проектни 
предложения се извършват от временната 
научно-експертна комисия.
(2) При интердисциплинарни проекти 
предложението се разглежда от временната 
научно-експертна комисия по основната 
научна област или тематично направление 
на проекта, заявена в проектното пред­
ложение. Не се допуска прехвърляне на 
проектно предложение за разглеждане в 
научна област или тематично направление, 
които не са посочени като основни, освен 
при писмено заявление на ръководителя на 
научния колектив в рамките на процедурата 
по чл. 63, ал. 2.
Чл. 65. (1) Оценяването на проектите се 
извършва съгласно методиката за оценка 
и класиране на проектите, определена в 
Насоките за кандидатстване в конкурса, 
включваща най-малко следните критерии:
1. насоченост на изследванията в съответ­
ствие с националните стратегически доку­
менти за развитие на научните изследвания;
2. актуалност и значимост на научната 
проблематика;
3. съотносимост с регионалните, нацио­
налните и европейските приоритети в об­
ластта на научните изследвания;
4. качество на научните изследвания, 
които са предмет на проекта;
5. очаквани резултати, свързани с получа­
ването на нови знания и с възможностите за 
практическото им прилагане или за решаване 
на социални проблеми;
6. капацитет на научния колектив, на 
ръководителя на проекта и на научната 
организация за изпълнение на планираните 
научни изследвания;
7. реалистичност на работната програма;
8. законосъобразност, икономичност, це­
лесъобразност и балансираност на разходите.
(2) Оценяването на проектите включва 
следните етапи:
1. научно оценяване на проектните пред­
ложения;
2. формиране на комплексна оценка на 
проектните предложения и класиране на 
проектните предложения с оценка, по-висока 
от минималната.
Чл. 66. (1) Оценяването на проектните 
предложения се извършва от национални и 
чуждестранни независими оценители, които 
са включени в базата данни по чл. 7, ал. 1, т. 2 
за съответната година. Оценителите трябва 
да отговарят на минималните изисквания, 
определени в приложението към чл. 8, ал. 2.
(2) Един независим оценител може да 
оценява не повече от пет проектни предло­
жения в рамките на един конкурс.
(3) Оценяването на проектните предложе­
ния от тематични направления или научни 
области в случаите по чл. 53, ал. 4 може да 
се извърши и само от национални незави­
сими оценители.
Чл. 67. (1) Независим оценител не може 
да оценява проекти в дадено тематично 
нап­равление или научна област на конкурс, 
когато участва като ръководител или член на 
научен колектив на проектно предложение в 
същото тематично направление или научна 
област на конкурса.
(2) Независим оценител не може да оце­
нява проект:
1. на организация, в която работи по тру­
дов договор или в която изпълнява дейности 
по граждански договор през последните три 
години, с изключение на случаите, когато 
гражданският договор е за участие като 
външен член в научно жури по Закона за 
развитието на академичния състав в Репу­
блика България или с ментор за провеж­
дане на практическо обучение по проекти, 
финансирани от бюджета на ЕС;
2. когато е свързано лице по смисъла на 
§ 1, т. 17 от допълнителните разпоредби на 
Закона за насърчаване на научните изслед­
вания и иновациите с някого от членовете 
на екипа на оценявания от него проект;
3. когато има съвместни научни публика­
ции или съвместен проект, финансиран от 
Фонда през последните пет години, с ръко­
водителя или с член на научния колектив 
на проекта.
(3) Членовете на изпълнителния съвет или 
на временните научно-експертни комисии не 
могат да бъдат оценители на проектни пред­
ложения по време на мандата си. Членовете 
на временните научно-експертни комисии 
могат да участват със съвещателен глас в 
заседанията на оценителите за постигане на 
консенсус в крайната оценка на проекти в 
случаите по чл. 70, т. 3.